hu lt hu hu hu hu hu en hu hu cs pt hu hu hu de hu hu hu hu de hu hu hu hu hu hu hu hu hu hu hu hu hu oc hu en hu en hu hu hu hu hu hu hu en hu hu hu sk en hu hu hu hu hu hu hu pl hu hu hu hu hu hu hu hu hu es nl hu hu hu hu hu nl hu hu hu hu hu it hu hu de en en en en hu hu hu hu hu en hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu en cs de hu hu fr hu fr hu fr hu fr hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ru sv hbs_lat ca mhr id mzn hbs_lat de el eo es eu fa fi fr he hbs_lat hy id fr it ka ko it lb lt ms en nds nl nb pl ps pt ro ru jbo it en hbs_lat sv en fy ur xmf zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. március 30.
Ugrás a navigációhoz Ugrás a kereséshez
Mottó: Celer ad oras surgo[1]
Joanna Gonzi (Nemzeti Párt, 2010. szeptember 2. óta)
Szűz Mária, Tenger Csillaga (augusztus)
A Wikimédia Commons tartalmaz Tas-Sliema témájú médiaállományokat.
Tas-Sliema egy 12 994 lakosú máltai város és helyi tanács Malta északkeleti partján, a Marsamxett öböl északnyugati oldalán. Neve a máltai sliem (béke) szóból származik.
8 Híres szülöttei és lakói
A Tigné erőd Valletta felől
Il-Qortin területe az 1565-ös Nagy ostrom idején török szálláshely volt. Itt lelte halálát Turgut reisz török parancsnok a szemközti Sant'Elmo erőd ágyútüzében, a félsziget azóta is az ő nevét viseli: Ponta du Dragut/Ponta di Draguto (Brichelot-Bremond, 1718), Dragut Point (angol név). Emmanuel de Rohan-Polduc, a Jeruzsálemi Szent János Ispotályos Lovagrend nagymestere a félszigeten erődöt építtetett (Tigné erőd), amelyet azonban csak a britek fejeztek be.
1855-ben kápolna épült e helyen, amelyet a Tenger Csillagának (Szűz Mária) ajánlottak. Az új templom körül lassan házak épültek. 1866-ban anglikán templom épült a településen, majd 1878-ban az új közösség független egyházközséggé vált Birkirkarától. A város nemsokára a tehetősebb vallettaiak pihenőhelye lett, előkelő házaik a szárazföld belsejében épült utcákban álltak. Három kilométer hosszú tengerpartját viktoriánus házak szegélyezték, egy farm és egy kis homokos tengerpart mellett. A régi házakat mára nagyrészt modern kockaépületek szorították ki. 1876-ban a walesi herceg (a későbbi VII. Eduárd brit király) látogatása alkalmából Nicholas Zammit professzor megtervezte a község címerét. 1881-ben itt hozták létre az első tengervíz-sótalanítót, hogy a tigne-i brit barakkokknak ivóvizet szolgáltasson. Az üzem azonban már a következő évben bezárt, a helyére nyomda költözött. A város 1897-ben kérvényt nyújtott be, hogy városi rangra emeljék, azonban a megszállók egyszerűen Valletta elővárosának tekintve elutasították. Amikor viszont 1903-ban a britek kezdeményezték, hogy a várost nevezzék át Edward Townra, a helyiek nem szavazták meg a változtatást.
1994 óta Málta helyi tanácsainak egyike. 1998 óta a Tigné erőd a Lovagi erődök Málta kikötőiben nevű javasolt UNESCO világörökségi helyszín része.[3] A brit barakkokat 2001-ben lebontották, hogy helyet adjanak az új építkezéseknek.
Tas-Sliema ma Málta egyik legmodernebb városa, az éttermek, a vásárlás és a kávéházi élet idegenforgalmi központja, több távolsági autóbuszvonal kiindulópontja. A város jelentős kereskedelmi és lakóterület, Málta legújabb szállodái közül több itt található. Tas-Sliema és a szomszédos San Ġiljan partvonala alkotják Málta egyik fő tengerparti üdülőhelyét. A tengerparti farmot végül feladták, és 1990 óta park áll a helyén.
Tas-Sliema panorámája Valletta falairól
Tas-Sliemát tizenegy tagú helyi tanács irányítja. A jelenlegi, hetedik tanács 2013 márciusában lépett hivatalba, 8 nemzeti párti és 3 munkáspárti képviselőből áll.[4]
A. Bonello DuPuis (2006-2009)
Nicholas Dimech (Nemzeti Párt, 2009-2010. szeptember 2.)[5]
Joanna Gonzi (Nemzeti Párt, 2010. szeptember 2.-2012)
Anthony Chircop (Nemzeti Párt, 2012-)[6]
A Tenger Csillaga plébániatemplom
Tigné erőd: a Lovagi erődök Málta kikötőiben néven javasolt világörökségi helyszín része
A partmenti sétány, kilátással Vallettára és a Marsamxett-öbölre
Ġnien Indipendenza (Függetlenség Park)
Stella Maris Band Club
Philarmonic Society Balluta Musical Society
San Girgor Musica Society
Sacro Cuor Band Club
Két rekord-bajnok klubjával Sliema vezető szerepet játszik a két fő hazai sportban.
Labdarúgás: Sliema Wanderers Football Club (1909): Málta rekord-bajnok labdarúgó-csapata, 26-szoros bajnok, 20-szoros kupagyőztes. Jelenleg is a Premier League tagja
Vízilabda: Sliema Aquatic Sports Club: 30-szoros bajnok
Közúton a szomszédos városokon át érhető el, a városon halad át a Vallettától az északi országrész felé tartó parti főútvonal. Az út Tigné-félszigeti részét (Bisazza Street) 2011-ben sétálóutcává alakították, a főútvonalat június 7-től egy szakaszon a majd egy évtizede tervezett alagútba vezetve.[7][8]
Buszpályaudvaráról számos járat indul a sziget különböző részeire, Valletta felől is sok járat megáll itt. A helyi tanács ingyenes körjáratot is közlekedtet a városon belül.[9] Nyáron közvetlen kompjárat köti össze Gozóval.
Híres szülöttei és lakói[szerkesztés]
Itt hunyt el Turgut reisz oszmán admirális (1485 k. - 1565)
Peter Hitchens brit újságíró (*1951)
Marc Storace, a svájci Krokus együttes frontembere (*1951)
Itt élt és hunyt el Karmenu Psaila pap, Málta nemzeti költője (1871-1961)
Itt hunyt el Ġorġ Borġ Olivier miniszterelnök (1911-1980)
↑ Jelentése: Gyorsan növekedtem a tengerparton
↑ Knights' Fortifications around the Harbours of Malta (angol nyelven). UNESCO: World Heritage tentative sites. (Hozzáférés: 2010. szeptember 12.)
↑ „Labour wins Birkirkara”, Times of Malta, 2013. március 17. (angol nyelvű)
↑ Nicholas Dimechet 2010. szeptemberében vesztegetés gyanúja miatt leváltották
↑ „The council elections at a glance”, Times of Malta, 2012. március 11. (Hozzáférés ideje: 2013. szeptember 4.) (angol nyelvű)
↑ „Crowds enjoy Bisazza Street, tunnel opens”, Times of Malta, 2011. június 7. (angol nyelvű)
↑ „Tigne' Tunnel to open for traffic”, Times of Malta, 2011. június 6. (angol nyelvű)
↑ Costa, Franco: Maltese local councils (angol nyelven)[halott link]
Sliema Local Council (angol nyelven). [2015. július 3-i dátummal az eredetiből archiválva]. (Hozzáférés: 2020. április 26.)
Local councils: Sliema (máltai és angol nyelven). Department for Local Government. (Hozzáférés: 2010. június 11.)
Moldoványi, Ákos. Málta. Budapest: Panoráma (1989). ISBN 963-243-364-5
Málta helyi tanácsai és települései
Attard ·  Balzan ·  Birgu ·  Birkirkara ·  Birżebbuġa ·  Bormla ·  Dingli ·  Fgura ·  Floriana ·  Għargħur ·  Għaxaq ·  Gudja ·  Gżira ·  Ħamrun ·  Iklin ·  Isla ·  Kalkara ·  Kirkop ·  Lija ·  Luqa ·  Marsa ·  Marsaskala ·  Marsaxlokk ·  Mdina ·  Mellieħa ·  Mġarr ·  Mosta ·  Mqabba ·  Msida ·  Mtarfa ·  Naxxar ·  Paola ·  Pembroke ·  Pietà ·  Qormi ·  Qrendi ·  Rabat ·  Safi ·  San Ġiljan ·  San Ġwann ·  San Pawl il-Baħar ·  Santa Luċija ·  Santa Venera ·  Siġġiewi ·  Sliema ·  Swieqi ·  Tarxien ·  Ta’ Xbiex ·  Valletta ·  Xgħajra ·  Żabbar ·  Żebbuġ ·  Żejtun ·  Żurrieq
Baħar iċ-Ċagħaq · Baħrija · Bidnija · Bubaqra · Buġibba · Burmarrad · Fleur-de-Lys · Ħal Farruġ · Manikata · Marfa · Paceville · Qawra · Swatar · Ta’ Qali · Xemxija
Fontana ·  Għajnsielem ·  Għarb ·  Għasri ·  Kerċem ·  Munxar ·  Nadur ·  Qala ·  Rabat ·  San Lawrenz ·  Sannat ·  Xagħra ·  Xewkija ·  Żebbuġ
Marsalforn ·  Mġarr ·  Santa Luċija ·  Xlendi
A lap eredeti címe: „https://hu.wikipedia.org/w/index.php?title=Sliema&oldid=23724809”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. március 29., 12:19
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.